recursal/SuperWikiNEXT-32B huggingface dataset:
செய்மதி சட்டிகள்
**செய்மதி தொலைக்காட்சி** (*Satellite television*) என்று தகவல் தொடர்பு செயற்கைக்கோள் வழியே பரப்பப்படும் தொலைக்காட்சி நிகழ்ச்சிகள் குறிப்பிடப்படுகின்றன. பொதுவாக இந்த நிகழ்ச்சிகள் வெளிப்புறத்தில் உள்ளவோர் பரவளைய வடிவ வானலை வாங்கி (செயற்கைக்கோள் சட்டி) மூலம் பெறப்படுகிறது. கம்பித்தடம் பதிக்க இயலாத தொலைவுகளையும் நிலப்பகுதிகளையும் செய்மதி தொலைக்காட்சி எட்டுகிறது. உள்ளூர் கம்பித்தட தொலைக்காட்சி சேவையாளர்கள் இவ்வாறு செய்மதிச் சட்டி மூலம் பெறப்படும் குறிகைகளை உள்வாங்கி பல்வேறு செய்மதிகளிலிருந்து பெறப்படும் பல்வேறு தொலைக்காட்சி அலைவரிசைகளைத் தொகுத்து கம்பிவடம் மூலம் பரப்புகின்றனர்.

நேரடியான விண்ணின்று வீடு சேவையாளர்கள் பல்வேறு தொலைக்காட்சி அலைவரிசைகளை இவ்வாறுத் தொகுத்து மீண்டும் மற்றொரு செய்மதி மூலம் அனுப்புகின்றனர். வீடுகளில் உள்ள தொலைக்காட்சி அணுக்கப் பெட்டி மூலம் குறியீடுகள் நீக்கப்பட்டு காட்டப்படுகின்றது. தனியர் கணினிகளில் பெறுவதற்கேற்ப செய்மதி தொலைக்காட்சி இசைவிகள் ஓர் மின்அட்டை அல்லது யூஎஸ்பி சேமிப்பகத்தில் கிடைக்கின்றன.

பொதுமக்களுக்கான விண்ணின்று வீடு தொலைக்காட்சி இரு வடிவங்களில் வழங்கப்படுகின்றன:அலைமருவி மற்றும் எண்மருவி. அண்மைக் காலத்தில் அலைமருவித் தொலைக்காட்சி பரப்புகை குறைந்து எண்மருவி தொலைக்காட்சி வலுப்பெற்று வருகிறது.

வெளி இணைப்புகள்
---------------

வரலாறு
* Steve Birkill's History of C-Band and Early Satellite TV
* Mark Long's Russian Statsionar Satellite Systems பரணிடப்பட்டது 2009-12-11 at the வந்தவழி இயந்திரம்

அலைவரிசைகளும் செய்மதி தொகுதிகளும்
* Lyngemark Satellite Charts
* Worldwide satellite locations
* Upcoming Satellites பரணிடப்பட்டது 2009-11-25 at the வந்தவழி இயந்திரம்
* SES fleet information and map பரணிடப்பட்டது 2011-11-30 at the வந்தவழி இயந்திரம்\* Arabsat
* SES guide to receiving Astra satellites
* SES guide to channels broadcasting on Astra satellites
* Linowsat PID-Lists and Videobitrate Charts பரணிடப்பட்டது 2018-03-25 at the வந்தவழி இயந்திரம்
* Satellite and Digital Broadcasting பரணிடப்பட்டது 2006-12-31 at the வந்தவழி இயந்திரம்

தடங்காண் அமைப்பும் பயனுடைமைகளும்
* Online Satellite Calculations
* Online Satellite Finder Based on Google Maps
* Satellite XML Generator

பொதுவானவை
* Satellite-TV/TVRO/ C-Band FAQ List
* General frequency allocation information, mainly for U.S.
வங்காளதேசத்தில் ராஜ்பாரி மாவட்டத்தின் அமைவிடம்
**ராஜ்பாரி மாவட்டம்** (Rajbari District) (வங்காள மொழி: ঝিনাইদহ) தெற்காசியாவின் வங்காளதேச நாட்டின் அறுபத்தி நான்கு மாவட்டங்களில் ஒன்றாகும். இம்மாவட்டம் டாக்கா கோட்டத்தில் அமைந்துள்ளது. வங்காளதேசத்தின் மையத்தில் அமைந்த இம்மாவட்டத்தின் நிர்வாகத் தலைமையிடம் **ராஜ்பாரி** நகரம் ஆகும்.

மாவட்ட எல்லைகள்
---------------

இம்மாவட்டத்தின் வடக்கில் பப்னா மாவட்டம், தெற்கில் மகுரா மாவட்டம் மற்றும் பரித்பூர் மாவட்டங்களும், கிழக்கில் மணிகஞ்ச் மாவட்டமும், குஸ்தியா மாவட்டம் மற்றும் ஜெனிதக் மாவட்டங்களும் மேற்கில் குஸ்தியா மாவட்டம் மற்றும் ஜெனிதக் மாவட்டங்களும் எல்லைகளாக உள்ளது.

மாவட்ட நிர்வாகம்
----------------

1092.28 சதுர கிலோ மீட்டர் பரப்பளவு கொண்ட மாவட்டத்தை நிர்வாக வசதிக்காக ராஜ்பாரி சதர், கோலோந்தா, பங்க்சா, பாலியாகண்டி, மற்றும் காளகாளி என ஐந்து துணை வருவாய் துணை மாவட்டங்களாகப் பிரிக்கப்பட்டுள்ளது. 

மேலும் இம்மாவட்டத்தில் மூன்று நகராட்சி மன்றங்களும், நாற்பத்தி இரண்டு கிராம ஒன்றியக் குழுக்களும், 720 வருவாய் கிராமங்களும், 967 கிராமங்களும் உள்ளது.

இம்மாவட்டத்தின் அஞ்சல் சுட்டு எண் 7700 ஆகும். தொலைபேசி குறியிடு 0641 எண் ஆகும். இம்மாவட்டம் இரண்டு நாடாளுமன்றத் தொகுதிகளைக் கொண்டுள்ளது. 

இம்மாவட்டத்தின் ஆண்டு சராசரி வெப்பம் செல்சியஸ் ஆகவும்; ஆண்டு சராசரி மழைப் பொழிவு 2105 மில்லி மீட்டராகவும் உள்ளது. கோடைக்கால அதிகபட்ச வெப்பம் 35.8° செல்சியஸ் ஆகவும், குளிர்கால குறைந்தபட்ச வெப்பம் 12.6° செல்சியஸ் ஆக உள்ளது

பொருளாதாரம்
-----------

இம்மாவட்டத்தில் பத்மா ஆறு, சந்த்னா ஆறு, சித்திரா ஆறு, ஹோரை ஆறு, கோரை ஆறு, மதுமதி ஆறு, குமார் ஆறு போன்ற வற்றாத ஆறுகள் பாய்வதால், நீர் வளமும் மண் வளமும் கூடியதாக உள்ளது. இங்கு நெல், சணல், கரும்பு, வெங்காயம், பருப்பு வகைகள், பருத்தி, வாழை, தென்னை, வெள்ளைப்பூண்டு, எண்ணெய் வித்துக்கள், பலா, விளாச்சி முதலியன பயிரிடப்படுகிறது.

மக்கள் தொகையியல்
----------------

1092.28 சதுர கிலோ மீட்டர் பரப்பு கொண்ட இம்மாவட்டத்தின் 2011-ஆம் ஆண்டின் மக்கள் தொகை கணக்கெடுப்பின் படி (இறுதி முடிவு அறிவிக்கப்படவில்லை) மக்கள் தொகை 10,49,778 ஆக உள்ளது. அதில் ஆண்கள் 5,19,999 ஆகவும், பெண்கள் 5,29,779 ஆகவும் உள்ளனர். ஆண்டு மக்கள் தொகை வளர்ச்சி விகிதம் 0.97% ஆக உள்ளது. பாலின விகிதம் 98 ஆண்களுக்கு 100 பெண்கள் வீதம் உள்ளனர். மக்கள் தொகை அடர்த்தி ஒரு சதுர கிலோ மீட்டர் பரப்பளவில் 961 நபர்கள் வீதம் வாழ்கின்றனர். மாவட்ட சராசரி எழுத்தறிவு 52.3% ஆக உள்ளது.இம்மாவட்டத்தின் பெரும்பாலான மக்கள் இசுலாமிய சமயத்தைப் பின்பற்றுபவர்களாகவும், வங்காள மொழியைப் பேசுபவர்களாகவும் உள்ளனர்.

கல்வி
-----

வங்காளதேசத்தின் பிற மாவட்டங்களைப் போன்று, இம்மாவட்டத்திலும் நான்கு படிகள் கொண்ட கல்வி அமைப்பு உள்ளது. அவைகள்: ஐந்தாண்டு படிப்புகள் கொண்ட தொடக்கப் பள்ளிகளும் (கிரேடு 1 – 5), ஐந்தாண்டு படிப்புகள் கொண்ட இடைநிலைப் பள்ளிகளும் (கிரேடு 6 – 10), இரண்டாண்டு படிப்பு கொண்ட மேனிலைப் பள்ளிகளும் (கிரேடு 11 – 12), நான்கு ஆண்டு படிப்பு கொண்ட இளநிலை பட்டப் படிப்பு மற்றும் ஒராண்டு கால முதுநிலை பட்டப் படிப்பு கொண்ட பல்கலைக்கழகங்களும், கல்லூரிகளும் உள்ளது.
வங்காள மொழியுடன், ஆங்கில மொழியும் அனைத்து நிலைகளிலும் கற்பிக்கப்படுகிறது.

மேற்கோள்கள்
-----------

1. ↑  Rajbari District Information
2. ↑  Community Report
[*தொடர்பிழந்த இணைப்பு*]
**அமீன் மன்சில்** *(Amin Manzil)* இந்தியாவின் தெலங்காணா மாநிலத்திலுள்ள ஐதராபாத் நகர சாய்தாபாத் மண்டலத்தில் அமைந்துள்ள ஒரு வரலாற்றுச் சிறப்பு மிக்க கட்டிடமாகும். ஐதராபாத் நகர அபிவிருத்தி ஆணையத்தால் பாரம்பரிய தளமாக இக்கட்டிடம் வகைப்படுத்தப்பட்டுள்ளது. இங்கு அமீன் காலனி என்ற பெயரிலும் மற்றொரு இடம் உள்ளது. சர்ச்சைக்குரிய சூழ்நிலையில் இந்த கட்டிடம் 2018 இல் இடிக்கப்பட்டது.

இந்த வரலாற்று கட்டமைப்பிற்கு ஐதராபாத் மாநில நிர்வாக சபை உறுப்பினராக இருந்த நவாப் சர் அமீன் யங் பகதூர் எனப்படும் அகமது உசேனின் பெயர் இக்கட்டிடத்திற்கு சூட்டப்பட்டது. 1895 ஆம் ஆண்டில் மெட்ராசில் இருந்து வந்த இவர் முதலில் ஐதராபாத்தில் நிசாமின் தலைமைச் செயலக அலுவலகத்தில் உதவி செயலாளராக நியமிக்கப்பட்டார். பின்னர் இவர் சைதாபாத் நிசாமின் தலைமைச் செயலாளராக உயர்ந்தார். புத்தகங்களின் மீதான அன்பு ஐதராபாத்தில் உள்ள பெரும்பான்மையான அதிகாரிகளிடமிருந்து இவரை வேறுபடுத்தியது. அமீன் மன்சில் என்று பெயரிடப்பட்ட இக்கட்டிடத்தில் ஒரு நல்ல நூலகத்தை உருவாக்கி வைத்திருந்தார். இந்த கட்டிடத்தில் தாழ்வாரங்களின் மீது சுவாரசியமான பெட்டகக் கூரைகளும், இந்திய மற்றும் மேற்கத்திய பாணியிலான கட்டிடக்கலைகளும் இருந்தன.

மேற்கோள்கள்
-----------

1. ↑  "Hyderabad: Another heritage building Ameen Manzil demolished". *தி டெக்கன் குரோனிக்கள்*. 22 August 2018.. பார்த்த நாள்: 26 October 2018.

புற இணைப்புகள்
--------------

* Picture of Ameen Manzil
* Picture of Ameen Manzil பரணிடப்பட்டது 2017-10-29 at the வந்தவழி இயந்திரம்
**உலக சுற்றுலா நாள்** (*World Tourism Day*) உலக சுற்றுலா நிறுவனத்தின் ஆதரவில் செப்டம்பர் 27ம் நாளில் 1980ம் ஆண்டிலிருந்து உலகெங்கும் கொண்டாடப்பட்டு வருகிறது. 1979இல் ஸ்பெயினில் நடைபெற்ற ஐக்கிய நாடுகள் உலக சுற்றுலா நிறுவனத்தின் மூன்றாவது பொது அவைக்கூட்டத்தில் இதற்கான தீர்மானம் கொண்டுவரப்பட்டு நிறைவேற்றப்பட்டது. சுற்றுலாவின் முக்கியத்துவத்தை உலகெங்கும் எடுத்துக்காட்டவும் சுற்றுலா எப்படி மக்களின் சமூக, கலாச்சார, அரசியல் மற்றும் பொருளாதாரத்தில் தாக்கத்தை ஏற்படுத்துகிறது என்பதை எடுத்துக்காட்டவும் இந்நாள் சிறப்பிக்கப்பட்டு வருகிறது.

அக்டோபர், 1997இல் துருக்கியில் நடந்த உலக சுற்றுலா நிறுவனத்தின் கூட்டத்தில் ஒவ்வோர் ஆண்டும் ஒவ்வொரு நாடு இந்நிகழ்வை நடத்த அழைக்கப்படவேண்டும் என்று முடிவு செய்யப்பட்டது. 2003இல் பீக்கிங்கில் இடம்பெற்ற கூட்டத்தில் பின்வரும் ஒழுங்கு முறையில் இந்நாள் கொண்டாடப்பட வேண்டும் என்று முடிவெடுக்கப்பட்டது: 2006 இல் ஐரோப்பா, 2007இல் தெற்காசியா; 2008இல் அமெரிக்கா, 2009இல் ஆபிரிக்கா.

2007இல் இலங்கையில் இந்நாள் கொண்டாடப்பட்டது. இதன் கருப்பொருள்: "சுற்றுலாக் கதவுகள் பெண்களுக்குத் திறக்கப்பட்டுள்ளன" (*Tourism opens doors for women*).

வெளி இணைப்புகள்
---------------

* உலக சுற்றுலா நாள் 2005 பரணிடப்பட்டது 2007-07-17 at the வந்தவழி இயந்திரம்
* உலக சுற்றுலா நாளுக்காக முன்மொழியப்பட்ட நிகழ்வுகள் பரணிடப்பட்டது 2007-07-05 at the வந்தவழி இயந்திரம்
**செய்ன் ஆறு** (Seine river) (/seɪn/ *SAYN-'*; பிரெஞ்சு மொழி: *La Seine*, pronounced [la sɛːn]) பிரான்சின் முக்கிய ஆறுகளுள் ஒன்று. இது பிரான்சின் உள்நாட்டு நீர்வழிகளில் முதன்மையானது. கிழக்கு பிரான்சில் ஆல்ப்ஸ் மலைத்தொடரருகே உருவாகி 776 கிமீ பாய்ந்து லே ஆவர் நகரருகே ஆங்கிலக் கால்வாயில் கலக்கிறது. கடலில் கலக்கும் இடத்திலிருந்து 120 கிமீ உட்பகுதிக்கு கடலில் செல்லும் கப்பல்கள் செல்லத்தக்க அகலமும் ஆழமும் செய்ன் ஆற்றுக்கு உள்ளது. அதன் நீளத்தின் அறுபது சதவிகிதத்துக்கு மேல் வர்த்தக ஆற்றுப்படகுகள் செல்ல உகந்ததாக உள்ளது. பொழுதுபோக்கு படகுகள் பாரீசின் கோச் ஆற்றிலும் , துராத் ஆற்றிலும் நகர்வலம் வருகின்றன.

முப்பத்தியேழு பாலங்கள் பாரிசுக்கு உள்ளேயும், பன்னிரெண்டுக்கும் மேல் நகரத்திற்கு வெளியேயும் இந்த ஆற்றின் மேல் கட்டப்பட்டுள்ளன. போண்ட் அலெக்சாந்தர் மற்றும் போண்ட் நெவ்ப் ஆகியவை 1607 இல் கட்டப்பட்டவை.

ஆற்றின் ஊற்றுக்கண்
------------------

செய்ன் ஆறு உருவாகுமிடம்
செய்ன் ஆற்றின் ஊற்றுக்கண், டிசோன் நகரின் வடகிழக்கில் 30 கி.மீ. தொலைவில் சோர்சு சேய்ன் எனும் கொம்யூனில் அமைந்துள்ளது. இங்கு கெல்லோ-உரோமன் கோவிலின் எச்சங்கள் காணப்படுகின்றன. மேலும் ' செய்ன் பெண் தெய்வத்தின் ' சிலை கண்டெடுக்கப்பட்டு டிசோன் அருங்காட்சியகத்தில் வைக்கப்பட்டுள்ளது.

ஆற்றின் வழி
-----------

இன்று செய்ன் ஆற்றின் சராசரி ஆழம் 9.5 மீட்டர்கள் (31 அடி) ஆகும்.

வெளி இணைப்புகள்
---------------

விக்கிமீடியா பொதுவகத்தில்,  
 ***செய்ன்***   
என்பதின் ஊடகங்கள் உள்ளன.
**பார்பரா எலைன் ரூத் பிரவுன்** *(Barbara Elaine Ruth Brown)* என்பவர் ஓர் அமெரிக்க உயிரியலாளர் மற்றும் மக்கள் சேவகர் ஆவார்.

தொடக்க காலம்
------------

பார்பரா உருசலுக்கு இவர் 1929 ஆம் ஆண்டு பிப்ரவரி மாதம் 14 ஆம் நாள் சிக்காக்கோவில் பிறந்தார். பிரவுனின் பெற்றோர் ருமேனியா மற்றும் உருசியாவிலிருந்து குடியேறிய யூதர்களாவர். விசுகான்சின் பல்கலைக்கழகத்தில் ரூத் பிரவுன் பொருளாதாரத்தில் இளங்கலை பட்டம் பெற்றார்.  1953 இல், ரோசர் பிரவுனை மணந்து கொண்ட பிரவுனுக்கு ஆறு குழந்தைகள் பிறந்தனர்.

தொழில்
------

47 ஆண்டுகளாக அமெரிக்க மாநிலமான இல்லினொய்சிலுள்ள சிகாகோ நகரத்தின் இயற்கை வரலாற்று கள அருங்காட்சியகத்தில் பணியாற்றினார். பிரவுனின் வாழ்க்கை விலங்கியல் நிபுணர் பிலிப் எர்சு கோவிட்சின் உதவியாளராகத் தொடங்கியது.  இவரது கள ஆராய்ச்சியில் செர்ராதோ சவானா மற்றும் பிரேசிலின் அட்லாண்டிக் கடலோர வனப்பகுதிக்கான பயணங்களும் அடங்கும்.. ரூத் பிரவுன் ஒரு திறமையான விலங்கு சேகரிப்பாளராகவும் மாதிரிகள் தயாரிப்பது மற்றும் பொறிகளை அமைப்பதில் நிபுணத்துவம் பெற்றவராகவும் இருந்தார்.

பெயர்கள்
--------

பார்பரா பிரவுனின் வனப்பகுதியின் வீச்சு
பார்பரா பிரவுனின் தூரிகை-வால் எலி உள்ளிட்ட சில இனங்கள்
பிரவுனின் பெயரில் 4 புதிய இனங்கள் உள்ளன.  அவை பின்வருமாறு:
•ஐசோத்ரிக்சு பார்பராபிரவுனே - பார்பரா பிரவுனின் தூரிகை-வால் எலி 
•காலிசுபசு பார்பராபிரவுனே - பார்பரா பிரவுனின் வனப்பகுதி  [ 
•அப்போமிசு பிரவுனோரம் - மவுண்ட் தபுலாவ் வன சுண்டெலி  
•வடராவிசு பிரவுனே - ஒரு புதைபடிவ பறவை

சேவை
----

தனது கணவர் ரோசர் பிரவுனுடன், இவர் கள அருங்காட்சியகம், மினசோட்டாவின் அறிவியல் அருங்காட்சியகம் மற்றும் சிகாகோ தாவரவியல் பூங்கா ஆகியவற்றை ஆதரித்தார்.  இந்தப் பணியில் மினசோட்டாவின் புதிய பறவையியல் துறையின் அறிவியல் அருங்காட்சியகத்தை இயக்கும் புதிய பதவி - பறவையியல் துறையின் பார்பரா பிரவுன் நாற்காலி ஆகியவற்றை உள்ளடக்கியது.ஆகும். 

ரூத் பிரவுன் 2019 ஆம் ஆண்டு சனவரி மாதம் 7 ஆம் நாள் இறந்தார்.

மேற்கோள்கள்
-----------

1. 1 2 3 4  "Barbara Brown Obituary - Skokie, IL | Chicago Tribune".
2. 1 2 3 4 5 6  Megan, Graydon. "Barbara Brown, Field Museum research assistant on expeditions to far-flung locales, dies". *chicagotribune.com*. 2020-05-12 அன்று பார்க்கப்பட்டது.
3. 1 2  "Barbara Brown, Field Museum staffer, donor who had 4 species named for her, dies".
4. ↑  bpatterson (Feb 23, 2011). "Scientists discover striking new species of cloud-forest rodent in Peru". *Field Museum*.
5. 1 2  Beolens, Bo. (2009). *The eponym dictionary of mammals*. Watkins, Michael, 1940-, Grayson, Michael.. Baltimore: Johns Hopkins University Press. பக். 28. பன்னாட்டுத் தரப்புத்தக எண்:978-0-8018-9533-3. இணையக் கணினி நூலக மையம்:593239356. .
6. ↑  "$2 million donation is largest in Science Museum of Minnesota's history". May 18, 2018.
**செம்மலர்** என்பது தமிழில் வெளிவரும் ஒரு இலக்கிய மாத இதழ். இது கடந்த நாற்பது ஆன்டுகளாக மதுரையிலிருந்து வெளிவருகிறது. நல்ல இலக்கியத்தை வளர்த்தெடுப்பது, நச்சு இலக்கியங்களை எதிர்ப்பது என்ற உயரிய கோட்பாடுகளுடன் பரவலான வாசகர்களைக் கொண்ட செம்மலர் இதழின் ஆசிரியராக எஸ். ஏ. பெருமாள் பணியாற்றுகிறார். இன்று தமிழகத்தின் முன்னணி எழுத்தாளர்களுள் பெரும்பாலோர் செம்மலரில் எழுதத்துவங்கியவர்கள்தான். புதிதாக எழுத ஆர்வம் கொண்ட இளம் படைப்பாளர்களை ஊக்குவிக்கும் முக்கிய இலக்கியப் பணியினையும் செம்மலர் செய்துவருவது குறிப்பிடத்தக்கது.

வரலாறு
------

செம்மலர் இதழானது இந்திய மார்க்சிய பொதுவுடமைக் கட்சி சார்பில் துவக்கப்பட்டு வெளியாகும் மாதப் பத்திரிகை ஆகும். இந்த முற்போக்கு இலக்கிய இதழும் புத்தக வடிவத்தில்தான் வருகிறது. மார்க்சிய தத்துவ நோக்கில் தீவிரக் கருத்துக்களை வலியுறுத்தும் கதைகள், கட்டுரைகள், கவிதைகள் இதில் இடம் பெறுகின்றன.

‘நல்ல புதினம்' என்று இலக்கிய ரசிகர்களின் மதிப்புரையைப் பெற்றுள்ள கு. சின்னப்ப பாரதியின் 'தாகம்' செம்மலரில் தொடர் கதையாக வெளிவந்ததுதான். 'மலரும் சருகும்', 'தேநீர்' ஆகிய முற்போக்கு புதினங்களை எழுதிய டி. செல்வராஜ் இந்த இதழில் 'மூலதனம்' என்ற புதினத்தைத் தொடர்ந்து எழுதினார்.
‘இலக்கியச் சிந்தனை' அமைப்பின் பரிசுகளைப் பெற்ற பல சிறுகதைகள் 'செம்மலரி'ல் வந்திருக்கின்றன.
'செம்மலர்' தற்போதும் இடதுசாரிகளின் இலக்கிய இதழாக வெளிவந்துக் கொண்டிருக்கிறது.

குறிப்புகள்
-----------

1. ↑  வல்லிக்கண்ணன் (2004). "தமிழில் சிறு பத்திரிகைகள்". *நூல்*. மணிவாசகர் பதிப்பகம். pp. 162–167. 13 நவம்பர் 2021 அன்று பார்க்கப்பட்டது.

வெளி இணைப்புகள்
---------------

* செம்மலர் - சிற்றிதழ் அந்திமழை அறிமுகப்படுத்துகிறது பரணிடப்பட்டது 2009-03-30 at the வந்தவழி இயந்திரம்
* செம்மலர் - சிற்றிதழ் கீற்று அறிமுகப்படுத்துகிறது பரணிடப்பட்டது 2012-07-15 at the வந்தவழி இயந்திரம்
* தமிழ்ச் சிறுகதை வளர்ச்சிக்கு சாந்தி, தாமரை, செம்மலர் இதழ்களின் பங்களிப்பு கீற்று
**செம்மலர் அன்னம்** (*Semmalar Annam*) லட்சுமி ராமகிருஷ்ணன் இயக்கிய விமர்சன ரீதியாக பாராட்டப்பட்ட தமிழ்த் திரைப்படமான அம்மணி (2016) மூலம் புகழ் பெற்ற இந்திய திரைப்பட நடிகையாவார். இவர், கல்லூரியில் படிக்கும் போதே பதினைந்துக்கும் மேற்பட்ட குறும்படங்களை இயக்கி நடித்துள்ளார். பல சமூக மற்றும் சுற்றுச்சூழல் காரணங்களுக்காக கோயம்புத்தூரில் நிகழ்த்தப்பட்ட தெரு நாடகங்களுக்கு செம்மலர் நன்கு அறியப்பட்டவர்.

வாழ்க்கை
--------

கோயம்புத்தூரைச் சேர்ந்த செம்மலர் அன்னம், ஏ. வி. கருப்பசாமி - பூவதி ஆகியோரின் மூத்த மகளாவார். இவருக்கு சமரன் என்ற இளைய சகோதரர் உள்ளார்.

கல்வி
-----

கோயம்புத்தூர் கிருஷ்ணம்மாள் மேல்நிலைப்பள்ளியில் படித்த பிறகு பூ. சா. கோ கலை அறிவியல் கல்லூரியில் காட்சித்தொடர்பியல் படிப்பில் சேர்ந்தார். பின்னர் அதே கல்லூரியில் மக்கள் செய்தித் தொடர்பியலிலும், இதழியலிலும், முதுகலை பட்டம் பெற்றார்.  முறையான கல்விக்குப் பிறகு, சென்னையின் இசுடானிசுலாவ்ஸ்கி நடிப்புப் பள்ளியில் நடிப்பு மற்றும் நாடகம் குறித்த படிப்பைப் பெற்றார்.  இது தமிழ்த் திரையுலகில் காலடி எடுத்து வைக்க இவருக்கு உதவியது.

தொழில்
------

தனது கல்லூரிக் காலத்தில் சமூக காரணங்களுக்காக பல தெரு நாடகங்களை நிகழ்த்தினார். இந்த பல தெரு நாடகங்களை கல்லூரி சுற்றுச்சூழல் மன்றத்தின் கீழ் இவரது கல்லூரி பேராசிரியர் சி. ஆர். ஜெயப்பிரகாஷ் ஏற்பாடு செய்தார். இந்த தெரு நாடகங்கள் சமூகத்தில் நிறைய விழிப்புணர்வையும் நேர்மறையான மாற்றத்தையும் கொண்டுவருவதற்கும், இதனால் ஏற்படும் சுற்றுச்சூழல் பாதிப்புகளை மாற்றுவதற்கும் கருவியாக இருந்தன. 

செம்மலரின் முதல் படமான "மலர்மதி", பாலியல் துன்புறுத்தலுக்கான ஒரு அனாதையைப் பற்றி இருந்தது. மேலும், இது சிறந்த திரைப்படம் மற்றும் சிறந்த இயக்குனர் விருதை 2010 இல் வென்றது. சென்னை, சத்யபாமா பல்கலைக்கழகத்தின் காட்சித்தொடர்பியல் துறையின் சார்பில் ஏற்பாடு செய்யப்பட்ட மாநில அளவிலான குறும்பட விழாவில் திரையிடப்பட்டது.

"அம்மணி" படத்தில், இவர் விரக்தியடைந்த மருமகளான அமுதா என்ற ஒரு முக்கிய கதாபாத்திரத்தில் நடித்திருந்தார். இவர் திரைபடங்கள் தவிர, பல விளம்பரங்களிலும், ஆவணப்படங்களிலும் நடித்துள்ளார்.

2021இல் "நீஸ்டீரீம் ஓ.டி.டி" தளத்தில் வெளியிடப்பட்ட "மாடத்தி" என்றத் தமிழ்ப் படத்தில் வேணி என்ற பாத்திரத்தில் நடித்துள்ளார்.

விருதுகள்
---------

கலைஞர் தொலைக்காட்சியில் 2012இல் நடந்த ஒரு உண்மைநிலை நிகழ்ச்சியில் வெற்றி பெற்று ஒரு காரைப் பரிசாகப் பெற்றார். நடனம், நடிப்பு போன்ற பல கலை வடிவங்களில் தங்களது திறமையை நிரூபிக்கக்கூடிய நபருக்கு இந்த விருது வழங்கப்பட்டது.

மேற்கோள்கள்
-----------

1. ↑  Nath, Parshathy J. (26 October 2016). "Young and restless". 8 November 2016 அன்று பார்க்கப்பட்டது – The Hindu வழியாக.
2. ↑  Nath, Parshathy J. (5 March 2013). "The right angle". 8 November 2016 அன்று பார்க்கப்பட்டது – The Hindu வழியாக.
3. ↑  "Konkanworld - Young and restless". *konkanworld.com*. 8 நவம்பர் 2016 அன்று மூலம் பரணிடப்பட்டது. 8 November 2016 அன்று பார்க்கப்பட்டது.
4. ↑  "Coimbatore city falls in love with street plays | Covaipost".
5. ↑  Nath, Parshathy J. (6 March 2013). "The right angle" – www.thehindu.com வழியாக.
6. ↑
**தளவானூர் குடைவரைக் கோயில்** (*Thalavanur cave temple*) அல்லது **சத்ருமல்லேசுவரர் கோவில்** (*Satrumalleswarar Temple*) தமிழ்நாடு, விழுப்புரம் மாவட்டத்தில் உள்ள செஞ்சி – மண்டகப்பட்டு எனும் ஊர்களுக்கு இடையே அமைந்த தளவானூரில் அமைந்துள்ளது.

தளவானூர் குடைவரைக்கோவில்

வரலாறு
------

தளவானூரில் அமைந்துள்ள ஒரு குடைவரைக் கோவில் ஆகும். இக்கோவில் பல்லவ மன்னன் முதலாம் மகேந்திரவர்மனால் கட்டப்பட்டது. தெற்கு முகமாக 32 அடி நீளத்தில் தரைமட்டத்திலிருந்து 3.5 அடி உயரத்தில் அமைக்கப்பட்டுள்ளது.

கட்டிடக்கலை
-----------

தளவானூருக்கு வடக்கே பஞ்ச பாண்டவர் மலையில் சத்ருமல்லேசுவரர் கோவில் உள்ளது
இக்கோவிலின் முகப்பில் இரு துவாரபாலகர்கள் சிலை அமைக்கப்பட்டுள்ளது இவை ஒரே மாதிரி அமைப்பில் காணப்படாமல் கோவிலின் வலதுபுறத்தில் உள்ள துவாரபாலகர் வலதுகையை இடுப்பில் வைத்தவாறும் இடதுகையை மேலே உயர்தியவாறும் உள்ளார்,கோவிலின் இடதுபுறத்தில் உள்ள துவாரபாலகர் வலதுகையை கீழே தடி மீது தொங்கவிட்டவாறும் இடதுகையை இடுப்பில் வைத்தவாறும் உள்ளார்.
தூண்கள்மீது ஒருவகை தோரணம் செதுக்கப்பட்டுள்ளது.அதன் பெயர் திருவாசி ஆகும்.
அதன் இரு பக்கங்களில் உள்ள மீன்களின் வாயிலிருந்து கிளம்பி நடுவில் உள்ள ஒரு சிறு மேடையில் கலக்கிறது. அம்மேடை மீது சிறிய இசைவாணர் சிலை உள்ளது.மகர மீன்கள் கழுத்து மீது இசைவாணர் இருக்கின்றனர்,திருவாசியில் இரண்டு வளைவுகள் காணப்படுகிறது அது ...இரட்டை திருவாசி... ஆகும்.

கல்வெட்டு
---------

கோவிலின் உள்ளறை குகைவாயிலை நோக்காதுஇடதுபுறமாக இருக்கின்றது,குகை தெற்கு முகமாகவும்,கொவிலின் உள்ளறை கிழக்கு நோக்கியும் அமைந்துள்ளது.உள்ளறையின் முன்பு இரு தூண்கள் உள்ளது இடது புறதூநில் கல்வெட்டு உள்ளது அது தமிழ் மற்றும் வடமொழி பாட்டாகும்.

கல்வெட்டு
இக்குடைவரைக் கோயிலின் மேல்புறத்தில் சமணர் படுகைகள் உள்ளது. இக்குடைவரைக் கோயில் இந்தியத் தொல்லியல் ஆய்வகத்தின் பராமரிப்பில் உள்ளது.

மேற்கோள்கள்
-----------

1. ↑  "The writing on the cave". *தி இந்து*. 24 சூலை 2016 அன்று பார்க்கப்பட்டது.
2. ↑  "Thalavanur Caves". 24 சூலை 2016 அன்று பார்க்கப்பட்டது.
3. ↑  Thalavanur Cave Temple

* "Dalavanur – Satrumalla Pallava Cave Temple". *Indian History and Architecture*. 20 September 2010. 15 பிப்ரவரி 2016 அன்று மூலம் பரணிடப்பட்டது. 10 February 2016 அன்று பார்க்கப்பட்டது.

வெளி இணைப்புகள்
---------------

* யூடியூபில் Documentary «THF:Thalavaanur Rock-cut ShivaTemple», தமிழ் மரபு அறக்கட்டளை
**தேசிய கடல்சார் வரலாற்றுச் சங்கம்** (National Maritime Historical Society) என்பது ஐக்கிய அமெரிக்காவில் உள்ள ஒரு இலாப நோக்கற்ற அமைப்பு ஆகும். இச்சங்கம் வரலாற்று கப்பல்களைக் காப்பாற்றுவது மற்றும் கடல்சார் கல்வியை ஊக்குவிப்பது போன்ற செயல்களில் ஈடுபட்டுள்ளது.

இச்சங்கம் காலாண்டு இதழ், கடல் வரலாறு, முதன் முதலில் 1972 ஆம் ஆண்டில் வெளியிடப்பட்டது. இது கடல் கலை மீதான கட்டுரைகள், சமகால மற்றும் வரலாற்று ரீதியான அம்சங்களைக் கொண்டுள்ளது; லீ ஷோரைப் பற்றிய வரலாற்றுக் கப்பல்கள், அவசியமான வரலாற்றுக் கப்பல்களுக்கு கவனம் செலுத்துகின்றன, கிட்ஸ் பிரிவின் கடல் வரலாறு, இது விவரங்கள் கடல் மற்றும் கடல் தொழில் வல்லுநர்கள் மற்றும் ரிச்சர்ட் ஜே. 2004 ஆம் ஆண்டிலிருந்து, பத்திரிகை இணையத்தில் கடல்சார் வரலாறு என்ற தலைப்பில் சீரியல்ஸ் சொலுஷன்ஸ் மற்றும் ஷிப்ட்ஐந்தெக்ஸ்.ஓ.ஆ நிறுவனத்தை நிறுவிய பீட்டர் மெக்கிராக்கின் வழக்கமான கட்டுரையில் சேர்க்கப்பட்டுள்ளது.

மேற்கோள்கள்
-----------

1. ↑  "Home Page". *National Maritime Historical Society* (ஆங்கிலம்). 2020-07-12 அன்று பார்க்கப்பட்டது.

வெளி இணைப்புகள்
---------------

* National Maritime Historical Society
இதே பெயரில் வந்த புதினத்திற்கு குறித்து அறிய, காண்க  செம்மீன் (புதினம்).
இதே பெயரில் வந்த நாடகத்திற்கு குறித்து அறிய, காண்க செம்மீன் (நாடகம்).

தகழி சிவசங்கரப் பிள்ளையின் செம்மீன் என்னும் நாவலின் கதையை மூலமாகக் கொண்டு, 1965-ல் ராமு கார்யாட்டு இத்திரைப்படத்தை இயக்கினார். மது, சத்யன், கொட்டாரக்கர ஸ்ரீதரன் நாயர், ஷீலா, எஸ். பி. பிள்ளை, அடூர் பவானி, பிலோமின ஆகியோர் முதன்மை வேடங்களில் நடித்துள்ளனர்.

1965-ல் சிறந்த திரைப்படத்திற்கான இந்திய அரசின் தங்கத் தாமரை விருது கிடைத்தது..

நடிப்பு
-------

* சத்யன் – பளனி
* ஷீலா – கறுத்தம்ம
* மது – பரீக்குட்டி
* கொட்டாரக்கர ஸ்ரீதரன் நாயர் – செம்பன் குஞ்ஞு
* அடூர் பவானி – சக்கி
* லலா – பஞ்சமி
* சி. ஆர். ராஜகுமாரி – பாப்பிகுஞ்ஞு
* அடூர் பங்கஜம்
* கோட்டயம் செல்லப்பன்
* பறவூர் பரதன்
* பிலோமின
* ஜெ. எ. ஆர். ஆனந்த்
* கோதமங்கலம் அலி

பாடல்கள்
--------

பாடல் வரிகள்: வயலார் ராமவர்மா
இசை: சலில் சௌதுரி

|  |  |  |  |
| --- | --- | --- | --- |
| # | பாடல் | நீளம் |  |
| 1. | "பெண்ணாளே பெண்ணாளே"   | 5:39 |
| 2. | "புத்தன் வலக்காரே"   | 3:19 |
| 3. | "மானசமைனே வரூ"   | 3:12 |
| 4. | "கடலினக்கரெப் போணோரே"   | 3:48 |
| 5. | "தீம் மியூசிக்"   | 2:20 |

கதை
---

ஏழை மீனவனின் மகள் கறுத்தம்மா மற்றும் மொத்த மீன் வியாபாரியும் முஸ்லீம் இளைஞனான பரீக்குட்டி ஆகியோர் படகு அருகே சந்தித்துப் பேசுவதிலிருந்தே கதை தொடங்குகிறது. அவர்களின் காதலுக்குக் கடுமையான சமூகக் கட்டுப்பாடுகளால் தடை ஏற்படுகிறது. இதற்கிடையில் கருத்தம்மாவின் பேராசைபிடித்த பெற்றோர் பரீக்குட்டியிடம் உள்ள பணத்தைவாங்கி சொந்தமாக படகுகள் வாங்கிக்கொண்டு பரிக்குட்டியை ஏமாற்றிவிடுகின்றனர். பரீக்குட்டியை விட்டுப் பிரிந்து திரிகுன்னத்து மீனவன் பழனியை திருமணம் செய்துகொண்டு சென்றுவிடுகிறாள் கறுத்தம்மா. திருமணத்திலிருந்தே கணவனுக்கு உற்ற மனைவியாக அன்பொழுக நடந்துகொள்கிறாள். இருந்தாலும் அவ்வப்போது வரும் பரீக்குட்டியின் நினைவுகளில் இருந்து முடியாமலும் தவிக்கிறாள். இருவரின் மனப்போராட்டங்களுக்குப் பிறகு எதிர்பாராமல் நிகழும் பரீக்குட்டி, கருத்தம்மா ஆகியோரின் சந்திப்பும் அந்த சந்திப்பைக் கடலன்னை எப்படி ஏற்றுக்கொள்கிறாள் என்பதும்தான் கதை.

சான்றுகள்
---------

1. ↑  "'வெப் வேர்ல்ட்-டின் பலத்தை உலகம் உணர்கிறது!' – SICA விழாவில் கமல்". *ஆனந்த விகடன்*. 22 சனவரி 2017. 17 பிப்ரவரி 2017 அன்று மூலம் பரணிடப்பட்டது. 24 செப்டம்பர் 2020 அன்று பார்க்கப்பட்டது.
2. ↑  "சினிமா" (in மலையாளம்). மலையாளம் வாரிக. 2013 மெய் 31. Archived from the original on 2016-03-06.. பார்த்த நாள்: 08 அக்டோபர் 2013.
3. ↑  "திரைப்படம் ஆன நாவல்கள்: கடலன்னைக்கு ஒரு திரை அர்ப்பணம்﻿ - செம்மீன்". தி இந்து (தமிழ்). 8 மார்ச் 2016. 8 ஏப்ரல் 2016 அன்று பார்க்கப்பட்டது.

இணைப்புகள்
----------

* இணையதள திரைப்பட தரவுத் தளத்தில் *செம்மீன்*

* செம்மீன் – மலையாளசங்கீதம்.இன்போ
**பேகம் அசரத் மஹால்** 1857 இல் பிரித்தானியக் கிழக்கிந்தியக் கம்பெனிக்கு எதிராகப் போரிட்ட வீரப்பெண்மணி ஆவார். அசரத் பேகம் ஆவாதில் உள்ள ஃபைசாபாத்தில் பிறந்தவர். எனவே ஆவாத் பேகம் என்றும் அறியப்பட்டார்.இவர் 1820ஆம் ஆண்டில் பிறந்தார்

1857–58 கிளர்ச்சியின் போது பேகம் தனது ஆதரவாளர்களோடு கிழக்கிந்தியக் கம்பெனிக்கு எதிராகப் போரிட்டார். லக்னோவைக் கைப்பற்றவும் செய்தார். ஆனால் மீண்டும் ஆங்கிலப் படையிடம் லக்னோவை இழக்க நேரிட்டதால் பேகம் பின்வாங்கினார். இந்திய மன்னர்கள் யாரும் புகலிடம் அளிக்க முன்வராததால் நேபாளத்திற்குத் தப்பி ஓடினார் பேகம். அங்கும் அவருக்குப் புகலிடம் மறுக்கப்பட்டது. பின்னர் தங்க அனுமதிக்கப்பட்டார். இமயமலைக் காடுகளிலேயே தன் இறுதிக்காலத்தைக் கழித்தார் பேகம்.

லக்னோவில் அமைந்துள்ள பேகம் அசரத் மகாலின் நினைவகத்தின் தோற்றம்
லக்னோவில் அசரத் பேகமின் நினைவாக பளிங்குக் கல்லால் ஆன நினைவகத்தை மாநில அரசு அமைத்துள்ளது. இந்திய அரசும் பேகமின் நினைவாக ஒரு அஞ்சல் தலை வெளியிட்டுள்ளது.

மேற்கோள்கள்
-----------

1. ↑  "Begum Hazrat Mahal Summary & Analysis". BookRags.com. 2010-11-02. 2012-10-18 அன்று பார்க்கப்பட்டது.
2. ↑  Christopher Hibbert (1980) *The Great Mutiny, India 1857*, Harmondsworth: Penguin; pp. 374-375
3. ↑  "Begum Hazrat Mahal". Indianpost.com. 2012-10-18 அன்று பார்க்கப்பட்டது.
**ஆலங்காயம் பேரூராட்சி** *(ALANGYAM TOWN PANCHAYAT )* தமிழ்நாட்டின் வேலூர் மாவட்டம், வாணியம்பாடி வட்டத்தில் அமைந்த ஆலங்காயம் ஊராட்சி ஒன்றியத்தின் நிர்வாகத் தலைமையிடமும், பேரூராட்சியும் ஆகும். இது வாணியம்பாடியிலிருந்து 18 கி.மீ தொலைவில் உள்ளது.

மக்கள்தொகை பரம்பல்
------------------

8 சகிமீ பரப்பு கொண்ட ஆலங்காயம் பேரூராட்சி 15 வார்டுகளையும், 105 தெருக்களையும் கொண்டது. ஆலங்காயம் பேரூராட்சி 4601 வீடுகளும், 17,400 மக்கள்தொகையும் கொண்டது.

சிறப்புகள்
----------

உலகின் இரண்டாவதும், ஆசியா கண்டத்திலேயே மிகவும் பெரியதுமான வைணு பாப்பு வானாய்வகம், ஆலங்காயத்திலிருந்து 8 கி.மீ தொலைவில் அமைந்துள்ளது.

ஆலங்காயம் பகுதியைச் சுற்றி சவ்வாது மலை அமைந்துள்ளதால் இப்பகுதியில் மிதமான வெப்பநிலை ஆண்டு முழுவதும் நிலவுகிறது.

ஆலங்காயத்திலிருந்து தமிழகத்தின் பெரும்பாலான நகரங்களுக்கு, குறிப்பாகச் சென்னை சேலம் ,திருப்பத்தூா், வேலூா் போன்ற நகரங்களுக்கு நேரடியாக பேருந்து வசதி உள்ளது குறிப்பிடத்தக்கது..

கல்க்கோயில், பெத்தூா், நரசிங்கபுரம், படகுப்பம், புலவா்பள்ளி, கல்லரப்பட்டி, பங்கூர், இராசாபாளையம், கொங்கியுா் போன்ற கிராம பகுதிகள் ஆலங்காயத்தை சுற்றி உள்ளன

மேற்கோள்கள்
-----------

1. ↑  "ஆலங்காயம் பேரூராட்சியின் இணையதளம்". 2019-05-24 அன்று மூலம் பரணிடப்பட்டது. 2019-05-05 அன்று பார்க்கப்பட்டது.

மேற்கோள்கள்
-----------
அனைத்து அமைப்புசாரா தொழிலாளர்களும் அனைத்து இந்தியக் குடிமக்களும் முதுமைக் காலத்தில் பயன்பெறும் நோக்குடன் இந்திய அரசால் **தேசிய ஓய்வூதியத் திட்டம்** (National Pension Scheme) அறிமுகப்படுத்தப்பட்டது. அவர்களது சொந்த விருப்பத்தின் அடிப்படையில் ஓய்வூதியத் திட்டத்தில் சேர்வதற்கு ஏதுவாக, ஓய்வூதியத் திட்டத்தை விரிவுபடுத்தி, அதற்குத் தேசிய ஓய்வூதியத் திட்டம் எனும் பெயர் சூட்டியது. தேசிய ஓய்வூதியத் திட்டம் 01. 05. 2009-ஆம் நாள் முதல் நடைமுறைக்கு வந்தது.

இந்தப் புதிய தேசிய ஓய்வூதியத் திட்டத்தின்படி தொழிலாளர்கள் மற்றும் பொதுமக்கள் மாதாமாதம் செலுத்தும் குறைந்தபட்ச தன்பங்களிப்பு தொகை ரூபாய் 1000/- அதிக பட்சம் ரூபாய் 12,000/- உடன் இந்திய அரசு தன் பங்கிற்கு ரூபாய் மாதாமாதம் ரூபாய் குறைந்தபட்சம் ரூபாய் 1000/- அதிகபட்சம் ரூபாய் 12,000/- செலுத்தும். இத்திட்டம் தற்போதைக்கு வரும் 2016-2017 நிதியாண்டு வரை தொடரும். இத்திட்டத்தில் சேர்ந்த சந்தாதாரர்கள் இறக்கும் வரை இந்தியா முழுவதும் பயன்படுத்திக் கொள்ளும் வண்ணம், ’நிரந்தர ஓய்வூதிய கணக்கு எண்’ (PRAN) வழங்கப்படும். நிரந்தர ஓய்வூதியக் கணக்கு, இரண்டடுக்கு தனிநபர் கணக்குகளைக் கொண்டுள்ளது:

* கணக்கு அடுக்கு I: இந்த அடுக்கு கணக்கில் சேரும் தொகையை சந்தாதாரர் கணக்கு முடிவுறும்வரை அல்லது ஓய்வு பெறும் வரை திரும்பப் பெறமுடியாது. முடிவு (ஓய்வு)க்காலத்திற்கு பின் தான் இக்கணக்கிலிருந்து சந்தாதாரர் பணத்தைத் திரும்பப் பெறமுடியம். இது ஜனவரி 1, 2001 க்குப் பின் நியமனமான அரசு ஊழியர்களுக்கு இக்கணக்கு கட்டாயமான ஒன்று.
* கணக்கு அடுக்கு II: இந்த அடுக்குக் கணக்கில் சேரும் தொகை சந்தாதாரரின் தன்விருப்ப சேமிப்பு என்பதால், இந்த கணக்கிலிருந்து சந்தாதாரர் விருப்பப்படி எப்போது வேண்டுமானாலும் இத்திட்டத்தில் செலுத்திய தொகையை திரும்பப் பெறலாம். இந்த அடுக்கு II-இல் கணக்கில் சேரும் தொகைக்கு வருமானவரிச் சலுகை இல்லை.

தேசிய ஓய்வூதியத் திட்ட நிதி நிர்வாகம்
-------------------------------------

தேசிய ஓய்வூதியத் திட்டத்தில் சேரும் நிதியை நிர்வகிப்பதற்கு ஓய்வூதிய நிதி ஒழுங்காற்று மற்றும் மேம்பாட்டு ஆணையம் ஒன்றை இந்திய அரசு அமைத்துள்ளது.

தேசிய ஓய்வூதிய திட்ட நிதிக் கணக்குகளைக் கையாளும் நிறுவனம்
---------------------------------------------------------

தேசிய ஓய்வூதியத் திட்ட நிதிக் கணக்குகளைக் கையாள்வதற்கு, இந்திய அரசு மையக் கணக்கு வைப்பு முகமை (Central Record Keeping Agency)  எனும் நிறுவனத்தைத் துவக்கியுள்ளது.

மேற்கோள்கள்
-----------

1. ↑  தேசிய ஓய்வூதியத் திட்டம் (NPS)
2. 1 2
3. ↑
4. ↑  PFRDA
5. ↑  Central Record Keeping Agency (CRA) CRA (தேசிய ஓய்வூதியத் திட்ட) மையக் கணக்கு பராமரிப்பு முகமை

வெளி இணைப்புகள்
---------------

* புதிய ஓய்வூதிய திட்டம் பற்றி அடிக்கடி கேட்கப்படும் கேள்விகள்
* பரணிடப்பட்டது 2014-02-18 at the வந்தவழி இயந்திரம்
* 
* 
* 
* புதிய ஓய்வூதியத் திட்டம்
* தேசிய ஓய்வூதியத் திட்டம்' பற்றித் தெரியுமா?

இதனையும் காண்க
--------------

* பங்களிப்பு ஓய்வூதியத் திட்டம்
**நஜ்மா அப்சல் கான்** (ஆங்கிலம்: Najma Afzal Khan; உருது: نجمہ افضل خان; பிறப்பு 1 அக்டோபர் 1950) என்பவர் பாக்கித்தானிய அரசியல்வாதி, மருத்துவர் மற்றும் பரோபகாரர் ஆவார். இவர் மே 2013 முதல் மே 2018 வரை பஞ்சாப் மாகாண சட்டமன்ற உறுப்பினராக இருந்தார். ஏழ்மையான இளைஞர்களுக்கு உதவுவதற்காக பல்வேறு தொண்டு நிறுவனங்களையும் நிறுவி நடத்தி வருகிறார், அப்சல் கான்.

ஆரம்ப வாழ்க்கை மற்றும் கல்வி
----------------------------

நஜ்மா அப்சல் கான், 1 அக்டோபர் 1950-ல் பைசலாபாத்தில் பிறந்தார்.

அப்சல் கான் 1976-ல் மருத்துவ மற்றும் சுகாதார அறிவியலுக்கான இலியாகத் பல்கலைக்கழகத்தில் இளநிலை மருத்துவம் மற்றும் இளநிலை அறுவை சிகிச்சை பட்டம் பெற்றார்.

மருத்துவ மற்றும் வணிக வாழ்க்கை
------------------------------

கான் தனது கணவர் ராணா அப்சல் கானுடன் சுகாதார, எரிசக்தி, உற்பத்தி மற்றும் வீட்டுமனை விற்பனை நிறுவனமான சாகில் குழுமத்தைத் தோற்றுவித்தனர். பைசலாபாத்தில் சாகில் மருத்துவமனையை நிறுவினார்.

அரசியல் வாழ்க்கை
----------------

கான் 2013 பாக்கித்தான் பொதுத் தேர்தலில் பெண்களுக்கு ஒதுக்கப்பட்ட இடத்தில் பாக்கித்தான் தேசிய முஸ்லிம் லீக் வேட்பாளராகப் பஞ்சாப் மாகாண சட்டசபைக்குத் தேர்ந்தெடுக்கப்பட்டார்.

கான் அபாசி அமைச்சரவையில் நிதி மற்றும் பொருளாதார விவகார அமைச்சருமான ராணா அப்சல் கானை 2019ஆம் ஆண்டு செப்டம்பர் 27ஆம் தேதி திருமணம் செய்து கொண்டார்.

விருதுகள் மற்றும் அங்கீகாரம்
----------------------------

கான் தனது மருத்துவ மற்றும் சேவைப் பணிகளுக்காக 50க்கு மேற்பட்ட விருதுகளை வென்றுள்ளார்.

மேற்கோள்கள்
-----------

1. 1 2  "Punjab Assembly". *www.pap.gov.pk*. 7 February 2018 அன்று பார்க்கப்பட்டது.
2. ↑  "PML-N secures maximum number of reserved seats in NA".. பார்த்த நாள்: 6 February 2018.
3. ↑  "2013 election women seat notification" (PDF). ECP. 27 January 2018 அன்று மூலம் (PDF) பரணிடப்பட்டது. 6 February 2018 அன்று பார்க்கப்பட்டது.
**வள்ளம்** என்பது நீரில் பயணிக்க, மீன்பிடிக்கப் பயன்படும் ஒரு நீரூர்தி ஆகும். இது பாய்மரப் படகு, கப்பல் போன்றவற்றுடன் ஒப்பிடுகையில் சிறியது. உலகில் பல பாகங்களில் வள்ளம் அல்லது வள்ளத்தை ஒத்த நீரூர்திகள் மிக நீண்ட காலமாகப் பயன்படுத்தப்படுகின்றன. தமிழ் நிலப்பரப்புகளிலும் வள்ளம் பண்டைக் காலத்தில் இருந்து கட்டப்படும், பயன்படுத்தப்படும் ஒரு நீரூர்தி ஆகும்.

பாகங்கள்
--------

*பின்வரும் கலைச்சொற்கள் ஈழத்தில் குருநகர் பகுதியில் பயன்படுத்தப்படுவன. தமிழ்நாட்டில், ஈழத்தின் பிற பகுதிகளில் இவை வேறுபடலாம்.*

* **அணியம்** - வள்ளத்தின் முன்பக்கம்
* **மோசாவாரி** -
* **ஒட்டம்** - படகின் நீளுக்கும் வங்குகளின் நுணியில் இணைக்கப்பட்டு இருக்கும் பலகை.
* **வங்கு** - U வடிவில் படகின் அடிப்பாகத்தை உருவாக்கப் பயன்படும் திரட்சியான மரத்தில் வடிவமைக்கப்படும் பலகை.
* **கூத்துவாரி** - படகின் நடுவில் குறுக்காக போடப்பட்டு இருக்கும் தடித்த பலகை. இதில் வட்டமாக வெட்டியெடுத்து அதற்குள்ளே பாய் மரக் கம்பை வைக்கலாம்.
* **பூவெச்சம்** - பாய்மரக் கம்பின் அடியை தாங்கும் வண்ணம் வங்கில் ஏற்படுத்தப்பட்டு இருக்கும் குழி.
* **கடையல்** - வள்ளத்தின் பின்பக்கம்
**சின்ன மணி** (chinnamani )1995 இல் வெளிவந்த தமிழ் நாடகத் திரைப்படமாகும். எம். திலகராஜன் இத்திரைப்படத்தை இயக்கியிருந்தார். நெப்போலியன், கஸ்தூரி ஆகியோர் முன்னணிக் கதாபாத்திரங்களிலும் அவர்களுடன் இணைந்து ஆர். பி. விஸ்வம், ஸ்ரீவித்யா, அனுராதா, எஸ். எஸ். சந்திரன், வடிவேலு, அனுஷா ஆகியோரும் நடித்துள்ளனர். இத்திரைப்படத்தை கே. எஸ். ஸ்ரீனிவாசன், கே. எஸ். சிவவர்மன் ஆகியோர் தயாரித்திருந்தனர். தேவா இத்திரைப்படத்திற்கு இசையமைத்திருந்தார். மேலும் மார்ச் 03, 1995 வெளியிடப்பட்டுள்ளது. இத்திரைப்படம் வசூலில் தோல்வியடைந்தமை குறிப்பிடத்தக்கது.

கதைச்சுருக்கம்
--------------

துரைசாமி தேவர் (நெப்போலியன்) நல்ல குணமுடைய மனிதர். ஆனால் அவரின் தந்தை புலிகேசி தேவர் (ஆர். பி. விஸ்வம்) துரைசாமி தேவருக்கு துரோகம் இழைத்துள்ளார். துரைசாமி தேவரும் தனது தந்தையை வெறுத்தார். ஏனெனில் புலிகேசி தேவர் துரைசாமி தேவரின் தாயும் தனது முதல் மனைவியுமான ஸ்ரீவித்யாவிற்கு துரோகம் இழைத்து விட்டு ஒரு பெண்ணை (அனுராதா) இரண்டாவதாக திருமணம் செய்திருந்தார். சின்ன மணி (கஸ்தூரி) ஏழைப்பெண். அவள் இளவயதிலே கணவனை இழந்த காரணத்தினால் ஊர்மக்கள் அவளை வெறுத்தனர். மேலும் அவளின் துரதிஷ்டத்தினால்தான் கணவன் இறந்தான் என்றும் கூறத்தொடங்கினார்கள். துரைசாமி தேவரின் மனைவி நோய்வாய்பட தனது மகனை திருமணம் செய்யுமாறு வற்புறுத்திறாள். அதனால் துரைசாமி தேவர் சின்ன மணியை திருமணம் செய்கிறார். பின்னர் தான் எதற்கு திருமணம் செய்யவில்லை என்பதை கூறுகிறார். தான் முன்னர் பிறின்சி (அனுஷா) எனும் பெண்ணை காதலித்ததாகவும். துரைசாமி தேவரை தான் திருமணம் செய்ய முடியாது என்ற விரக்தியில் அப்பெண் தற்கொலை செய்து விடுகிறாள் என கூறினார்.

நடிகர்கள்
---------

* நெப்போலியன் - துரைசாமி தேவர்
* கஸ்தூரி - சின்ன மணி
* ஆர். பி. விஸ்வம் - புலிகேசி தேவர்
* ஸ்ரீவித்யா - புலிகேசி தேவரின் முதலாம் மனைவி
* அநுராதா - புலிகேசி தேவரின் இரண்டாம் மனைவி
* எஸ். எஸ். சந்திரன்
* வடிவேலு - பேச்சிமுத்து
* அனுஷா - பிறின்ஸி
* ராகவி - பார்வதி
* விழுதுகள் லதா - காவேரி
* விமல்ராஜ்
* கே. கண்ணன்
* பசி நாராயணன் - நாராயணன்
* மீசை முருகேசன்
* பயில்வான் ரங்கநாதன்
* சுவாமிக்கண்ணு - மாணிக்கம்
* வெள்ளை சுப்பையா
* ஹல்வா - வாசு
* ஜோக்கர் துளசி - சாவு கோடங்கி
* கடாயம் ராஜூ
* சதீஷ்
* சிங்கமுத்து
* ரூபா
* சங்கீதா
* விஜய் பாபு - சிறப்பு தோற்றம்

இசை
---

இத்திரைப்படத்திற்கு தேவா இசையமைத்துள்ளார். இசை வெளியீடு 1995 ல் நடைபெற்றுள்ளது. இத்திரைப்படத்தில் இடம்பெற்றுள்ள 5 பாடல்களை முத்துலிங்கம், காளிதாசன், காதல் மதி, எஸ். மலர் மன்னன், ஆர். வி. உதயகுமார் ஆகியோர் எழுதியிருந்தனர்.

மேற்கோள்கள்
-----------

1. ↑  "Chinnamani (1995)". spicyonion.com. 2016-10-07 அன்று பார்க்கப்பட்டது.
2. ↑  "Tamil Movie News--1995 Review". groups.google.com. 1996-01-09. 2016-10-07 அன்று பார்க்கப்பட்டது.
3. ↑  "Chinna Mani Songs". play.raaga.com. 2016-10-07 அன்று பார்க்கப்பட்டது.
**ஆர். புரூசு கிங்** ஜார்ஜியா பல்கலைக்கழகத்தில் எமரிட்டஸ் ரீஜண்ட்ஸ் பேராசிரியராக உள்ளார். கரிம உலோக வேதியியலின் தொகுப்பு முறைகள், நிறமாலையியல் மற்றும் கருத்தியல் உள்ளிட்ட பல பகுதிகளுக்கு அவர் பங்களித்துள்ளார். பல தனிவரைநூல்கள் மற்றும் புத்தகத் தொடர்களின் ஆசிரியர் மற்றும் தொகுப்பாளர் இவர் ஆவார். 

 இச்சேர்மத்தில் மாற்றியங்கள் கிங்கால் பிரிக்கப்பட்டு வகைப்படுத்தப்படுகின்றன.

பயிற்சி மற்றும் ஆராய்ச்சி ஆர்வங்கள்
-----------------------------------

இவர் தனது முனைவர் பட்டத்திற்காக கரிம கோபால்ட் மற்றும் கரிம இரும்பு சேர்மங்கள் குறித்த ஆராய்ச்சியை ஹார்வர்டில் எஃப். கார்டன் ஏ. ஸ்டோனின் வழிகாட்டுதலில் 1961 இல் முடித்தார்.  பின்னர் இவர் டுபோண்டிலும் மெல்லன் நிறுவனத்திலும் செயற்கை கரிம உலோக வேதியியல் பற்றிய ஆய்வுகளை மேற்கொண்டார். இவரது முயற்சிகள் ஈரசோனிய அணைவுச் சேர்மங்களின் முதல் எடுத்துக்காட்டுகளுக்கு வழிவகுத்தன.  இவரது பங்களிப்புகளில் கரிம பாசுபரசு தசைநார்களும் அடங்கும்.

அங்கீகாரம்
----------

இவர் பெற்ற பாராட்டுகளில், தூய வேதியியல் (1971) மற்றும் கனிம வேதியியல் (1991) ஆகியவற்றில் ஏசிஎஸ் விருதுகளால் அங்கீகரிக்கப்பட்டது குறிப்பிடத்தக்கது ஆகும்.

மேற்கோள்கள்
-----------

1. ↑  King, R. B. Organometallic Syntheses. Volume 1 Transition-Metal Compounds; Academic Press: New York, 1965. ISBN 0444426078.
2. ↑  King, R. B. (1962). "Organosulfur Derivatives of Metal Carbonyls. I. The Isolation of Two Isomeric Products in the Reaction of Triiron Dodecacarbonyl with Dimethyl Disulfide". *J. Am. Chem. Soc.* **84**: 2460. doi:10.1021/ja00871a045.
3. ↑  Kaesz, H. D.; King, R. B.; Manuel, T. A.; Nichols, L. D.; Stone, F. G. A. (1960). "Chemistry of the metal carbonyls. V. The desulfurization of thiophene". *J. Am. Chem. Soc.* **82**: 4749–4750. doi:10.1021/ja01502a080.
4. ↑  King, R. B. (1995). "Thirty Years of Organometallic Aryldiazenido Aryldiazo Derivatives". *J. Organomet. Chem.* **500**: 187.
**வின்சென்சோ பரோன்** *(Vincenzo Barone)* இத்தாலி நாட்டைச் சேர்ந்த ஒரு வேதியியலாளர் ஆவார். 1952 ஆம் ஆண்டு நவம்பர் மாதம் 8 ஆம் நாள் இத்தாலியின் அங்கோனா நகரத்தில் இவர் பிறந்தார். கோட்பாட்டு மற்றும் கணக்கீட்டு வேதியியல் துறையில் நிபுணத்துவம் பெற்றவராக இவர் செயல்பட்டார். 

1994 ஆம் ஆண்டில் நேபிள்சு பல்கலைக்கழகத்தில் இயற்பிய வேதியியல் பாட முழு பேராசிரியராகவும், 2009 ஆம் ஆண்டு முதல் சுகூலா நார்மலே சுப்பீரியோர் டி பிசா எனப்படும் உயர்கல்வி நிறுவனம் லா நார்மலேவில் கோட்பாட்டு மற்றும் கணக்கீட்டு வேதியியல் பேராசிரியராகவும் பணியாற்றியுள்ளார்.  2016 ஆம் ஆண்டு சுகூலா நார்மலின் இயக்குநராகவும் தேர்ந்தெடுக்கப்பட்டார்.  பேராசிரியர்கள் குழுவுடன் ஏற்பட்ட மோதல் காரணமாக எழுந்த நம்பிக்கையில்லா வாக்கெடுப்பு காரணமாக 2019 ஆம் ஆண்டு இப்பதவியை விட்டு விலகினார். 

2011 முதல் 2013 வரை இத்தாலிய வேதியியல் கழகத்தின் தலைவராக இருந்துள்ளார். குவாண்டம் மூலக்கூறு அறிவியல் அகாடமி, ஐரோப்பிய அறிவியல் அகாடமி, மற்றும் இராயல் வேதியியல் கழகம் ஆகியவற்றின் உறுப்பினராகவும் இருந்துள்ளார்.

மேற்கோள்கள்
-----------

1. ↑  Magrini M. 2012
2. ↑  Köster V. 2011
3. ↑  Di Mario N. 2016
4. ↑  .

புற இணைப்புகள்
--------------

* Vera Köster: New SCI President — Interview with Vincenzo Barone // ChemViews. — 2011. — 8 February. — ISSN 2190-3735. — doi:10.1002/chemv.201000058.
* Marco Magrini: Le scienze di Pisa, Firenze e Siena: isole nella corrente // Il Sole 24 ore, 22 February 2012.
* Alex Saragosa: La chimica cambia la sua formula // Il Venerdì di Repubblica, 25 March 2011.
* Di Mario Neri: Barone, nuovo direttore della Normale: «È vero, siamo settari: apriamoci di più» // Il Tirreno, 16 June 2016.
**அகவூர் நாராயணன்** (Akavoor Narayanan) என்பவர் இந்தியாவைச் சேர்ந்த ஒரு பிரபலமான மலையாள எழுத்தாளர் ஆவார்.

வாழ்க்கைக் குறிப்பு
-------------------

ஆலுவ யுசி கல்லூரியிலும், பின்னர் திருவனந்தபுரம் பல்கலைக்கழகத்தில் வேதியியலும் பயின்றார். 
கேரளாவின் எர்ணாகுளம் மாவட்டத்தில் அகவூர் மனாவில் 1929 ஆம் ஆண்டு பிறந்த நாராயணன் இளமைக் காலத்தில் வேதமும், சமசுகிருதமும் கற்றார். ஆலுவ யுசி கல்லூரியிலும், பின்னர் திருவனந்தபுரம் பல்கலைக்கழகத்தில் வேதியியலும் பயின்றார். நம்புதிரிபாத் திருச்சூர் சிறீ கேரள வர்மா கல்லூரியில் மலையாள விரிவுரையாளராக தனது வாழ்க்கையைத் தொடங்கினார். பின்னர், மலையாள எழுத்துலகில் பிரபலமாகினார்.

ஒரு குறுகிய காலத்திற்குப் பிறகு, அவர் வேலையை விட்டுவிட்டு, 1961-ல் புதுதில்லிக்கு இடம்பெயர்ந்து ஒலி-ஒளிசார் விளம்பர இயக்குநரகத்தில் பணிபுரிந்தார்.

பின்னர், தில்லி பல்கலைக்கழகத்தில் 1968ஆம் ஆண்டு மலையாள விரிவுரையாளராக சேர்ந்தார், 1994-ல் ஓய்வு பெறும் வரை அங்கேயே இருந்தார். 

மலையாள இலக்கியத்தின் பிரபல அறிஞரும் விமர்சகருமான அகவூர் நாராயணன் தனது 80 ஆவது வயதில் காலமானார்.

மேற்கோள்கள்
-----------

1. ↑  "അകവൂര്‍ നാരായണന്‍". *Keralaliterature.com*. 14 October 2017.
2. ↑  "Akavoor Narayanan is no more". *The New Indian Express*. 2021-06-03 அன்று பார்க்கப்பட்டது.
ஆர். பி. லட்சுமிதேவி
**ஆர். பி. லட்சுமிதேவி** (*R. B. Lakshmi Devi*, பெப்ரவரி 2, 1917 - ) ஒரு தென்னிந்திய நாடக, திரைப்பட நடிகையாவார். சென்னையில் தயாரிக்கப்பட்ட முதல் தமிழ்ப் படமான ஸ்ரீநிவாச கல்யாணம் திரைப்படத்தில் இவர் முக்கிய பாத்திரத்தில் நடித்திருந்தார்.

வாழ்க்கைக் குறிப்பு
-------------------

வட சென்னையில் இருந்த ஒரு செல்வச் செழிப்பான குடும்பத்தில் பிறந்தவர் இவர். மௌனப் படக் காலத்தில் இயக்குநர் சி. வி. ராமனால் திரையுலகிற்கு அறிமுகமானார். அவரது சகோதரர் ஏ. நாராயணன் தயாரித்த ஸ்ரீநிவாச கல்யாணம் (1934) பேசும் படத்தில் முதன் முதலில் நடித்தார். பின்னர் "ஸ்டன்ட்" நடிகையாக பம்பாயில் தயாரிக்கப்பட்ட பல தமிழ்ப் படங்களில் தோன்றியிருக்கிறார். 1950களின் தொடக்க காலத்திலேயே சென்னை லாயிட்ஸ் சாலை 70-ஆம் இலக்க வீட்டில் குடியேறினார். தமிழ்த் திரையுலகின் பிரபலங்கள் பலரும் குடியிருந்த லாயிட்ஸ் சாலையில் முதலில் குடியேறியவர் இவரே. ஆனால் இவர் பின்னர் லாயிட்ஸ் சாலையின் அருகே இருந்த கோபாலபுரம் கணபதி குடியேற்றத்திற்கு மாறிவிட்டார். லட்சுமிதேவி மெரினாவில் குதிரை சவாரி செய்யும் பழக்கம் உடையவர்.

நடித்த சில திரைப்படங்கள்
------------------------

* *ஸ்ரீநிவாச கல்யாணம்* (1934)
* *தர்மபத்தினி* (1936)
* *டேஞ்சர் சிக்னல்* (1937)
* *பக்கா ரௌடி* (1937)
* *ஆனந்த ஆஸ்ரமம்* (1939)
* *துபான் குயின்* (1940)
* *பிரேமபந்தன்* (1941)
* மலைமங்கை *(1947)*
* *வீர வனிதா* (1947)

பின்னணிப் பாடகி
---------------

1940 ஆம் ஆண்டில் வெளியான *ஜயக்கொடி* படத்தில் கே. டி. ருக்மணிக்கு பின்னணி பாடியுள்ளார்.

மேற்கோள்கள்
-----------

1. 1 2 3 4  "நட்சத்திரம் பிறந்த நாள்". *குண்டூசி*: பக். 34. பெப்ரவரி 1951.
2. 1 2 3  வாமனன் (9 அக்டோபர் 2017). "செல்லுலாய்ட் ‘தேவதைகள்’ வலம் வந்த சென்னை மாநகரின் லாயிட்ஸ் சாலை!". *தினமலர்*. Archived from the original on 2020-07-04.. பார்த்த நாள்: 4 ஜூலை 2020.

வெளி இணைப்புகள்
---------------

* யூடியூபில் இதுவகையான் - ஆர். பி. லட்சுமிதேவி ஜயக்கொடி படத்தில் கே. நடராஜனுடன் பாடிய பாடல்
* யூடியூபில் டுபான் குயீன் - இவர் நடித்த திரைப்படம்
**பறவைகளின் ஈடன்** *(Birds of Eden)* என்பது உலகின் மிகப்பெரிய பறவைகள் சரணாலயமாகும். இது தென்னாப்பிரிக்காவின் மேற்கு கேப் பிளெட்டன்பெர்க் விரி குடாவுக்கு அருகிலுள்ள குர்லாண்ட் கிராமத்தில் அமைந்துள்ளது. இந்த சரணாலயத்தில் குவிமாடம் 2.3 எக்டேர்கள் (5.7 ஏக்கர்கள்) பரப்பில் வலைகளால் பழங்குடி காடுகளில் கட்டப்பட்டுள்ளது. இது தரை மட்டத்திற்கு மேல் 55 மீட்டர்கள் (180 அடி) உயரமுடையது. சுமார் 1.2 கிலோமீட்டர்கள் (0.75 mi) நடைபாதைகள், அவற்றில் 75% உயரமானவை. எனவே பார்வையாளர்கள் பறவைகளை அனைத்து மட்டங்களிலும் காண இயலும்.

தென்னாப்பிரிக்க விலங்கு சரணாலயம் கூட்டமைப்பில் (சாசா) உள்ள நான்கு சரணாலயங்களில் இந்த பறவைகள் சரணாலயமும் ஒன்று. இச்சரணாலயம் 2014இல் நான்கு முக்கியச் சுற்றுலா விருதுகளைப் பெற்றுள்ளது. நான்கு விருதுகள், 'வனவிலங்கு எதிர்கொள்ளல்’, ஸ்கால் சர்வதேச நிலையான சுற்றுலா விருது, உலக பொறுப்பு சுற்றுலா விருது மற்றும் உலகின் தங்க விருது ஆகியவற்றில் லிலிசெலா சுற்றுலா பார்வையாளர் அனுபவ விருது. 'சிறந்த விலங்கு நல முயற்சி' என்ற பிரிவில் பொறுப்புள்ள சுற்றுலா.

வசதிகள்
-------

 மாஸ்ட்கள் மற்றும் கண்ணி
2.3-எக்டேர் (5.7-ஏக்கர்) கூண்டு அடைப்பு 3.2 எக்டேர்கள் (7.9 ஏக்கர்கள்) கம்பி வலையுடன் 28 பாய்மரத்தில் கம்பியின் உதவியால் கட்டப்பட்டுள்ளது. இந்த பிரதான கம்பியானது 2 மற்றும் 34 மீட்டர்கள் (6 அடி 7 அங் மற்றும் 111 அடி 7 அங்) வரை நீளத்தில் வேறுபடுகின்றது.

பார்வையாளர்கள் சுமார் 1.2 கிலோமீட்டர்கள் (0.75 mi) நடைபாதை வழியாகப் பறவைகளைக் காண வசதிகள் உள்ளன. இவற்றில் 75% பறவைகளின் அனைத்து பகுதிகளிலும் பறவைகளைப் பார்க்கும்படி உயர்த்தப்பட்டுள்ளன. பார்வையாளர்கள் இந்த வசதியை வழிகாட்டிகளின் உதவியுடனோ அல்லது தாமாகவோ பயன்படுத்தலாம்.

இந்த அடைப்பு பகுதியானது பூர்வீக காடுகளின் மீது கட்டப்பட்டுள்ளது. இதில் நீர்வீழ்ச்சியுடன் கூடிய இயற்கையாக அமைந்த பள்ளத்தாக்கு மற்றும் 200 இருக்கைகள் கொண்ட புறக்காட்சி மாடம் அமைந்துள்ளது.

விலங்குகள்
----------

 நீல மற்றும் மஞ்சள் மக்கா
 பறவை கூண்டு உள்ளே
 பூநாரை
 சேனல்-பில்ட் டக்கன்
 கறுப்பு மூடிய கோனூர்
 இண்சிவப்பு அரிவாள் மூக்கன்
2014ஆம் ஆண்டில் இந்த சரணாலயத்தில் 200க்கும் மேற்பட்ட சிற்றினங்களைச் சார்ந்த சுமார் 3500 பறவைகள் வசித்து வந்தன.

மேற்கோள்கள்
-----------

1. 1 2 3 4  
"About Birds of Eden". *birdsofeden.co.za*. Birds of Eden. 3 July 2011 அன்று பார்க்கப்பட்டது.
2. ↑  
"Frequently asked Questions". *birdsofeden.co.za*. Birds of Eden. 3 July 2011 அன்று பார்க்கப்பட்டது.
3. ↑  "The 2nd Lilizela Tourism Awards". *lilizela.co.za*. Lilizela Tourism Awards. 2014-11-12 அன்று மூலம் பரணிடப்பட்டது. 2014-11-12 அன்று பார்க்கப்பட்டது.
4. ↑  "Skål International Sustainable Tourism Awards by Diversey Care 2014". *skal.org*. Skal International. 2014-11-12 அன்று மூலம் பரணிடப்பட்டது. 2014-11-12 அன்று பார்க்கப்பட்டது.
5. ↑  
"World Responsible Tourism Awards 2014". *responsibletravel.com*. World Responsible Travel. 2014-11-12 அன்று பார்க்கப்பட்டது.
6. ↑  
 *Birds of Eden Information Booklet*. 2008.
7. ↑  
"Sneak Preview – Birds of Eden Sanctuary". *firstflight.co.za*. First Flight Birds and Rehabilitation Centre. 4 June 2008 அன்று மூலம் பரணிடப்பட்டது. 2009-01-17 அன்று பார்க்கப்பட்டது.
8. ↑  
"Bird Watching". *nectar.co.za*. Nectar Cottage. 2009-01-17 அன்று பார்க்கப்பட்டது.

வெளி இணைப்புகள்
---------------

* 

* பொதுவகத்தில் பறவைகளின் ஈடன் தொடர்பாக ஊடகக் கோப்புகள் உள்ளன.
* அதிகாரப்பூர்வ இணையதளம்
புவிக்கு சமமான கோள்களின் கருவப்பகுதி.
**கோள்களின் கருவம்** (*planetary core*) என்பது கோள்களின் மிக உள்ளார்ந்த பகுதிகளை குறிக்கும் பகுதி ஆகும்.
கோள்களின் கருவம் சில கோள்களில் திரவ நிலைப் பகுதிகளையும், திட நிலைப்பகுதிகளையும் கொண்டுள்ளது. ஆனால் செவ்வாய் மற்றும் வெள்ளியின் கருவம் அவற்றின் உட்பகுதியிலேயே உருவாகக்கூடிய காந்தப் புலம் குறைவாக உள்ளதால் முழுமையும் திட நிலையில் இருக்கலாம் எனக் கருதப்படுகிறது. நமது சூரியக் குடும்பத்தில் உள்ள கோள்களின் கருவத்தின் அளவு ஒரு கோளின் ஆரத்தின் 25% (இயற்கைத் துணைக்கோள்கள்) முதல் 85% (புதன்) வரை ஆக அமைந்துள்ளது.

வளிமப் பெருங்கோள்களின் (*gas giants*) கருவங்களில் இரும்பு மிகுதியாகக் காணப்படுகிறது. வளிமப் பெருங்கோள்களின் மொத்த நிறையுடன் ஒப்பிடுகையில் இவற்றின் கருவம் சிறிய அளவே இருந்தாலும், உயிரினங்கள் வாழத் தகுதியுள்ள கோள்களின் (Terrestrial planets) கருவத்தை விட இவை பெரியவை. வியாழனின் கருவம் புவியின் கருவத்தை விட 12 மடங்கு நிறையுடையது (வியாழனின் மொத்த நிறையில் 3%). புறக்கோள் எச்டி 149026 பி புவியின் கருவத்தை விட 70வது மடங்கு நிறையுடையது.

சில கோள்களின் நிலாக்களிலும் மற்றும் சிறுகோள்களிலும் அதன் அளவு மற்றும் உருவான விதத்தைப் பொருத்து வேறுபட்ட கருவங்களைக் கொண்டுள்ளது.

வியாழனின் ஐரோப்பா மற்றும் ஐஓ ஆகிய இயற்கைத் துணைக்கோள்கள் கணிசமான விட்ட அளவுள்ள திட கருவத்தைப் பெற்றுள்ளன.

மேற்கோள்கள்
-----------

1. ↑  Luhmann, J. G (1997). "Mars: Magnetic Field and Magnetosphere". *Encyclopedia of Planetary Sciences*.  New York: Chapman and Hall. 454–456.  "காப்பகப்படுத்தப்பட்ட நகல்". 2011-07-20 அன்று மூலம் பரணிடப்பட்டது. 2014-03-22 அன்று பார்க்கப்பட்டது.
2. ↑  Rocky core solubility in Jupiter and giant exoplanets, Hugh F. Wilson, Burkhard Militzer, 2011
**பிரவீன்** (*Praveen*) தெலுங்குத் திரைப்படங்களில் நடித்து வரும் ஓர் நடிகராவார். *பிரேம கதா சித்ரம்*, *சம்போ சிவன் சம்போ*, *ராம ராம கிருஷ்ண கிருஷ்ணா*, *மிரப்பகாயி*, *கார்த்திகேயா* , *பலே பலே மகாடிவோய்* போன்ற திரைப்படங்களில் நகைச்சுவை வேடங்களில் நடித்து பிரபலமானவர்.

ஆரம்ப கால வாழ்க்கை
------------------

ஆந்திரப் பிரதேசத்தின் கிழக்கு கோதாவரி மாவட்டத்தின் அந்தர்வேதி பகுதியைச் சேர்ந்த பிரவீண் பொருளியலில் முதுகலை பட்டம் பெற்றுள்ளார்.

தொழில்
------

இயக்குனர் ஸ்ரீகாந்த் அடலா இயக்கிய தெலுங்குத் திரைப்படமான *கொத்த பங்காரு லோகம்* (2008) என்ற திரைப்படத்தில் நகைச்சுவை நடிகராக அறிமுகமானார். இப்படத்தில் வருண் சந்தேஷ், சுவேதா பாசு பிரசாத், பிரகாஷ் ராஜ், ராவ் ரமேஷ் போன்ற நடிகர்கள் நடித்திருந்தனர். இந்த படம் இரண்டு நந்தி விருதுகளை வென்றது .

பிரவீண், *ரவுடி பெலோ*, *அல்லுடு சீனு*, *மொசகல்லகு மொசகாடு*, *ஊப்ரி* (தமிழில் தோழா ) போன்ற படங்களில் நகைச்சுவை வேடங்களில் நடித்துள்ளார்.

மேற்கோள்கள்
-----------

1. ↑  "'Rowdy Fellow' Gets 'U/A' Certificate from Censor Board: Set for Grand Release". .
2. ↑  "Nara Rohit's 'Rowdy Fellow' to Release in 70 Theatres in US". .
3. ↑  "Rowdy Fellows Songs Top the Chartbusters". .
4. ↑  "'Mosagaallaku Mosagadu' Review: For few laughs...". .
5. ↑  "Trailer: Mosagaallaku Mosagadu". .
6. ↑  "Sudheer Babu's Mosagaallaku Mosagadu". . 
[*தொடர்பிழந்த இணைப்பு*]
7. ↑  "Oopiri Trailer". Archived from the original on 2017-12-01. .

வெளி இணைப்புகள்
---------------

* முகநூலில் பிரவீண்
உலகத் தமிழ்ச் சிற்றிதழ்கள் சங்கத்தின் இலச்சினை
உலகம் முழுவதும் இருந்து தமிழில் வெளியிடப்பட்டு வரும் சிற்றிதழ்களை ஒருங்கிணைத்து அவற்றுடனான நட்புறவை வளர்த்துக் கொள்வதுடன் சிற்றிதழ்களின் வளர்ச்சிக்கு உதவும் நோக்கத்துடன் **உலகத் தமிழ்ச் சிற்றிதழ்கள் சங்கம்** தொடங்கப்பட்டு செயல்பட்டு வருகிறது. இச்சங்கத்தை வல்லிக்கண்ணன் தொடங்கி வைத்தார். "எழுதுகோள் எங்கள் கூர், சமூகப் பிணி அறுக்கும் வேர்" என்ற வாசகத்தை இச்சங்கத்திற்கான சிறப்பு வாசகமாகக் கொண்டுள்ளது. இச்சங்கத்தின் தலைவராக திண்டுக்கல் மாவட்டம், வத்தலக்குண்டைச் சேர்ந்த வதிலை பிரபா என்பவர் இருந்து வருகிறார். இந்தச் சங்கத்திற்கு இந்தியாவில் தமிழ்நாடு, புதுச்சேரி, கர்நாடகா மாநிலங்களிலிருந்து வெளியிடப்படும் தமிழ்ச் சிற்றிதழ்களின் வெளியீட்டாளர்கள், இலங்கை, சிங்கப்பூர் நாடுகளில் வெளியாகும் தமிழ்ச் சிற்றிதழ்களின் வெளியீட்டாளர்கள்/ஆசிரியர்கள் ஆகியோர் உறுப்பினர்களாக உள்ளனர்.

நோக்கம்
-------

சிற்றிதழாளர்களை ஒருங்கிணைத்து, சிறப்பாக இதழ் நடத்த ஆலோசனைகள் வழங்குவது, தொடர்ந்து இயங்குவதற்காக உற்சாகப்படுத்துவது போன்றவைகளை நோக்கமாகக் கோண்டு இச்சங்கம் இயங்கிக் கொண்டிருக்கிறது.

மாநாடுகள்
---------

உலகத் தமிழ்ச் சிற்றிதழ் சங்கம் இதுவரை ஆறு மாநாடுகளை நடத்தியுள்ளது.

|  |  |  |
| --- | --- | --- |
|  |  | *இது பரவலான இதழ் பற்றிய குறுங்கட்டுரை. நீங்கள் விக்கிப்பீடியாவின் இக்கட்டுரையை வளர்க்க உதவலாம்*. |
**கோல்பின் மின்னாற்பகுப்பு** (*Kolbe electrolysis*) அல்லது **கோல்பின் வினை** (Kolbe reaction) எர்மான் கோல்ப் என்பவரின் பெயரால் அழைக்கப்படும் ஒரு கரிம வேதி வினை ஆகும். கோல்பின் வினையானது இரண்டு கார்பாக்சிலிக் அமிலங்களின் (அல்லது கார்பாக்சிலேட்டு அயனிகள்) கார்பன்நீக்க இருபடியாக்கல் வினையாகும். ஒட்டுமொத்த பொதுவான வினையானது:

இரண்டு வேறுபட்ட கார்பாக்சிலேட்டு அயனிகளின் கலவையானது பயன்படுத்தப்பட்டால், அனைத்து வகை இணைவுப் பொருத்தங்களுக்கும் சாத்தியமான கரிம விளைபொருட்களின் வடிவங்களும் கிடைக்கப்பெறுகின்றன:

3 R1COO− + 3 R2COO− → R1−R1 + R1−R2 + R2−R2 + 6 CO2 + 6 e−
வினையின் வழிமுறையானது இரண்டு படிநிலை தனி உறுப்புச் செயல்முறையை உள்ளடக்கியுள்ளது. மின் வேதிய கார்பாக்சில் நீக்கம் ஒரு தனி உறுப்பு இடைவினைப் பொருளைத் தருகிறது. பிறகு இத்தகைய இரண்டு இடைவினைப்பொருட்கள் இணைந்து ஒரு சகப்பிணைப்பை உருவாக்குகின்றன. உதாரணமாக, அசிட்டிக் காடியின் மின்னாற்பகுப்பானது எத்தேன் மற்றும் கார்பனீராக்சைடு ஆகியவற்றைத் தருகின்றது.

CH3COOH → CH3COO− → CH3COO**·** → CH3**·** + CO2
2CH3**·** → CH3CH3
மற்றொரு உதாரணமானது, 4-மெத்தில்-4-நைட்ரோவாலெரிக் அமிலத்திலிருந்து, 2,7-டைமெத்தில்-2,7-டைநைட்ரோஆக்டேனின் தொகுப்பு முறை தயாரிப்பாகும்.

Kolbe electrolysis, synthesis of 2,7-Dimethyl-2,7-dinitrooctane

மேலும் காண்க
------------

* வெர்ட்சு வினை

மேற்கோள்கள்
-----------

1. ↑  Adolph Wilhelm Hermann Kolbe (1848). "Zersetzung der Valeriansäure durch den elektrischen Strom [Decomposition of valeric acid by an electric current]". *Annalen der Chemie und Pharmacie* **64** (3): 339–341. doi:10.1002/jlac.18480640346. .
2. ↑  Adolph Wilhelm Hermann Kolbe (1849). "Untersuchungen über die Elektrolyse organischer Verbindungen [Investigations of the electrolysis of organic compounds]". *Annalen der Chemie und Pharmacie* **69** (3): 257–372. doi:10.1002/jlac.18490690302. .
3. ↑  Vijh, A. K.; Conway, B. E. (1967). "Electrode Kinetic Aspects of the Kolbe Reaction". *Chem Rev* **67** (6): 623–664. doi:10.1021/cr60250a003.
4. ↑  Sharkey, W. H.; Langkammerer, C. M. (1973). "2,7-Dimethyl-2,7-dinitrooctane". *Organic Syntheses*. . ; *Collective Volume*, **5**, p. 445

வெளி இணைப்பு
------------

* "Kolbe Electrolysis". Organic Chemistry Portal. 2007-10-22 அன்று பார்க்கப்பட்டது.